STRAVIČAN POKOLJ HRVATA U SELU MILETIĆI: Prošlo je 27 godina od zvjerskog zločina vojnika Armije BIH nad nedužnim civilima

Autor: Dnevno

Prije 27 godina, 24. 4. 1993., u hrvatskom selu Miletići kod Travnika mudžahedini potpomognutim lokalnim pripadnicima Armije BiH počinili su zločin nad hrvatskim civilnim stanovništvom. Selo Miletići udaljeno je od Mehurića koji je bio sjedište odreda El-mudžahid tek tri kilometra, a u potpunosti se nalazilo u okruženju snaga Armije BiH.

Šezdesetak mještana Hrvata 24. travnja 1993. napali su mudžahedinski borci i pripadnici Armije BiH iz lokalnih sela u dolini rijeke Bile.

U Miletićima je stradalo pet osoba hrvatske nacionalnosti, od kojih je četvero civila: Frano Pavlović, Tihomir Pavlović, Vlado Pavlović i Anto Petrović.

Ubijeno je četiri civila, šezdesetak Hrvata u koloni protjerano, ruke su vezali čak i djeci

Mještani Miletića su tijekom napada pobjegli u kuću Stipe Pavlovića koji je ubio jednog napadača, a nakon toga i sam stradao od mudžahedina. Gotovo 60 civila iz Miletića izvedeno je pred mudžahedine i vojnike Armije BiH, a iz te skupine izveli su Pavloviće – Franu, Tihomira i Vladu i Antu Petrovića.

Natjerali su Franju Pavlovića, Tihomira Pavlovića, Vladu Pavlovića i Antu Petrovića da kleknu.

“Trebalo ih je biti pet”, rekao je jedan od vojnika, na što je drugi vojnik sugerirao da su “Stipu Pavlovića već ranije ubili”.

Nakon toga, kolona zarobljenih hrvatskih civila vezanih je ruku i oborenih glava krenula prema Mehuriću okružena mudžahedinskim vojnicima.